
DOĐI 

DUŠE SVETI 

Pobožnost na čast Duhu Svetom 


UVODNO RAZMATRANJE 


Samo je jedan Bog jer je u Bogu sa- 
mo jedna narav, ali su tri božanske Osobe: 
Otac, Sin i Duh Sveti. To jasno uči Sv. 
Pismo i usmena predaja. Prije nego je 
Isus uzišao na nebo, naložio je apostolima: 
Idite i naučavajte sve narode krsteći ih u 
Ime Oca i Sina i Duha Svetoga (Mt 18 18). 
Tu Krist jasno govori o trima Osobama u 
Bogu. Duh Sveti, treća božanska Osoba, iz- 
lazi od Oca i Sina kao iz jednog izvora. 
Sam Krist kaže na posljednjoj večeri: Duh 
Sveti će me proslaviti jer će od moga uzeti 
(Iv 16 14). Prije toga kaže: Kad dođe Duh 
Sveti Tješite! j koji od Oca izlazi, on će svje- 
dočiti za me (Iv 15 26). I opet na drugom 
mjestu: Duh Sveti Tješite! j, koga će Otac 
poslati u moje ime, on će vas naučiti sve- 
mu i napomenut će vam sve što vam god 
rekoh (Iv 14 26). Kao što je vječno rođenje 
Božjeg Sina posve duhovne naravi, tako je 
i izlaženje Duha Svetoga. Ne možemo ga 
shvatiti, ali ga možemo donekle usporediti 
sa slikom čovječjeg duševnog života: kao 

što čovjek, spoznavajući sama sebe, voljom 

proizvodi čin ljubavi prema sebi, tako na 
otajstveni način Bog Otac spoznavajući 
sama sebe odvijeka rađa Sina; a Duh Sve- 

5ma, dakle, njihova neizmjerna međusobna 
ljubav. Zato se Duh Sveti u Sv. Pismu i na- 
ziva Ljubav (Gal 5 13 22). Kako Božja mi- 
sao i ljubav postaju božanske Osobe, za 
nas je, doduše, nedokučiva ali neizrecivo 
plodonosna tajna. Duh Sveti je kao Bog 
svagdje, ali kao djelitelj milosti osobito je 
u Crkvi kao mističkom Kristovu tijelu i u 
svakoj pravednoj duši. Duh Sveti pravednika 
prosvjetljuje, posvećuje, jača i tješi; zato se 
zove Prosvjetitelj i Tješitelj. Duh Sveti nas 
posvećuje vrhunaravnom milošću koju po 
sakramentima i molitvi ulijeva u našu dušu 
da bude dostojan stan Duha Svetoga. Sv. 
Pcn/oo kaže: Braćo, zar ne znate da ste 
Božji hram i da Duh Sveti stanuje u vama? 
Iko oskvrne Božji hram, Bog će ga kazniti, 
ier je Božji hram svet a to ste vi (1 Kor 3 
16. 17). 

Duše Sveti, ispuni naša srca svojom bo- 
žanskom milošću i ljubavlju! Amen. 

MOLITVA DUHU SVETOMU 

Duše Sveta, božanski cjelove Oca 
i Sina, izvore nebeskih milosti i mu- 
drih savjeta, nebeski prijatelju duša, 
za tobom žudim, zazivam te i tmžim. 
Očisti mi pamet, napuni je svetim mi- 
slima, prosvijetli mi razum nebeskim 
svjetlom, užezi mi volju da me svega 
prožme tvoja ljubav. Tebi se sav po- 
svećujem i molim te: udijeli mi svoje 
darove ii milosti! Amen. 

LITANIJE DUHU SVETOMU 

(Za privatnu upotrebu) 

Gospodine, smiluj se! 

Kriste, smiluj se! 

Gospodine, smiluj se! 

Kriste, čuj nas! 

Kriste, usliši nas! 

Oče nebeski Bože, smiluj nam se! 

Sine, Otkupitelju svijeta Bože, smiluj 
nam se! 

Duše Sveti Bože, smiluj nam se! 

Sveto Trojstvo jedan Bože, smiluj nam 
se! 

Duše Sveti koji izlaziš od Oca i 
Sina 

Duše Sveti po čijem su nadah- 
nuću govorili proroci 
Duše Sveti koji svjedočiš za Isu- 
sa Krista 

Duše Sveti, naš božanski Učitelju 
Duše Sveti po komu je Dje/ica 
Marija začela Božjeg Sina 
Duše Sveti koji stanuješ u nama 
Duše mudrosti i razuma 
Duše savjeta i jakosti 
Duše znanja i pobožnosti 
Duše Božjeg straha 
Duše milosti i milosrđa 

Duše jakosti, ustrajnosti i umje^- 
renosti 

Duše vjere, ufanja, ljubavi i 
mira 

Duše poniznosti i čistoće 
Duše dobrote i duhovne miline 
Duše svih milosti 
Duše Sveti koji promičeš Božje 
tajne 


<D 

Smiluj 

Duše Sveti koji nas pomažeš u 
molitvi 

Duše Sveti koji si u slici goluba 
sišao na Isusa 

Duše Sveti po komu smo se du- 
hovno preporodili 
Duše Sveti koji nam srca napu- 
njaš božanskom ljubavi 
Duše Sveti čijom milošću posta- 
jemo Božja djeca 
Duše Sveti koji si poput gorućih 
jezika sišao na apostole 

Milostiv budi, oprosti nam Gospodine! 
Milostiv budi, usliši nas Gospodine! 


svakoga zla, 

svakoga grijeha 

napasti i đavolskih zasjeda 

preuzetnosti i zdvojnosti 

porican ja objavljenih istina 

grešne okorjelosti i bezbož- 

nosti 



svake ljage duše i tijela 
duha bludnosti 
Po tvom izlaženju od Oca i Sina 

Po divnom djelovanju tvoje mi- ' 
losti 

Po Bezgrešnom Začeću Djevice 
Marije 

Po otajstvenom začeću Isusa Kri- 
sta 

Po tvom silasku na Isusa u Jor- 
danu 

Po tvom silasku na apostole 

Na veliki dan Božjeg suda 

Mi grešnici 

Da po tebi sveto živimo 

Da vazda budemo tvoj sveti hram 

Da po tebi ne popuštamo greš- 
nim željama 

Da po tebi Bogu živimo 

Da vazda čuvamo i širimo Kris- 
tov mir i ljubav 

Da bježimo od zablude i grijeha 

Da se uvijek podlažemo Božjoj 
istini 

Da obnoviš u nama pravednost i 
poštenje 

Da nas obogatiš božanskom isti- 
nom i milošću, ' 

Tebe molimo, usliši nas! Oslobodi ms, Gospodine! 


Jaganjče Božji koji oduzimaš grijehe 
svijeta, oprosti nam, Gospodine! 
Jaganjče Božji koji oduzimaš grijehe 
svijeta, uisliši nais, Gospodine! 
Jaganjče Božji koji oduzimaš grijehe 
svijeta, smiluj nam se! 

Pomolimo se 

Bože koji si svjetlošću Duha Sveto- 
ga poučio srca vjernih, dai da u tom 
istom Duhu što je pravo mislimo i 
njegovoj se utjehi vazda radujemo. Po 
Kristu Gospodinu našemu. Amen. 

Molimo te, Gospodine, da tvoj bo- 
žanski Duh po svom beskrajnom mi- 
losrđu očisti naša srca i od svih nas 
zala oslobodi. Po Kristu Gospodinu na- 
šemu. Amen. 


MOLITVA ZA SEDAM DAROVA 
DUHA SVETOGA 

Duše Sveti, udijeli nam dar mu- 
drosti da se naučimo cijeniti nebeska 
dobra više od svega bogatstva ovog 

svijeta. Daj nam dar razuma, da bude- 
mo prosvijetljeni istinom; dar savjeta 
da uvijek odaberemo ono što je već- 
ma na Božju slavu i spas bližnjega. 
Udijeli nam dar jakosti da hrabro us- 
trajemo u tvojoj službi; dar znanja da 
dobro upoznamo put koji vodi u nebo; 
dar pobožnosti da sve činimo iz ljuba- 
vi za tvoju čast i slavu; dar Božjeg 
straha da se klonimo grijeha kao u- 
vrede tvoje svetosti. Amen. 

Dođi Duše Sveti, napuni srca tvo- 
jih vjernih i užezi u njima oganj svo- 
je ljubavi! 


MOLITVA DUHU SVETOMU 

Duše Sveti, izvore svetosti, božan- 
ske ljubavi i istine, klanjamo ti se i 
zahvaljujemo na svim milosnim daro- 
vima kojima nas obasipaš! Prosvijetli 
nam razum, ojačaj nam volju, očisti 
nam srca, upravljaj svim našim kora- 
cima i daj da se vazda spremno oda- 

zovemo tvojim nadahnućima. Oprosti 
nam mlakosti u tvojoj službi i ne do- 
pusti da se iikad oglušimo pozivu tvo- 
je milosti. Tvojom pomoću odlučujemo 
spremno slijediti sva tvoja nadahnuća 
da tako mognemo uživati plodove tvo- 
jih darova u našim dušama. Amen. 


PJESME U ČAST DUHU SVETOMU 
I 

O dođi, Stvorče, Duše svet, 

Pohodi duše vjernika, 

Poteci višnjom milosti, 

U grudi štono stvori ih. 

Ti nazivaš se Tješitelj, 

Blagodat Boga Svevišnjeg, 
Studenac živi, ljubav, plam, 

I pomazanje duhovno. 

Darova sedam razdaj eš, 

Ti prste desne Očeve, 

Od vječnog Oca obećan, 

Ti puniš usta besjedom. 

Zapali svjetlo u srcu, 

Zadahni dušu ljubavlju, 

U nemoćima tjelesnim 
Potkrepljuj nas bez prestanka. 
Dušmana od nas otjeraj 
I postojani mir nam daj, 

Ispred nas idi, vodi nas, 

Da svakog zla se klonimo. 

Daj, Oca da upoznamo 
I Krista Sina Njegova 
I u Te, Duha Njihova, 

Da vjerujemo sveudilj. 

Sva slava Ocu vječnomu 
I uskrslomu Sinu mu 
Sa Tješiteljem presvetim 
Nek bude sad i uvi jeke. Amen. 

II 

Dođi Duše presveti, 

Sa neba nas posjeti, 

Zrakom svoje milosti. 

Dođi, Oče ubogih, 

Djelitelju dara svih. 

Dođi srca svjetlosti. 

Tješitelju tako blag, 

Ti nebeski Goste drag, 

Slatki hlade duša svih. 

Umornima odmore, 

U vrućini lahore, 

Razgovore žalosnih. 

Sjaju svjetla blaženog, 

Sjaj u srcu puka svog, 

Napuni nam dušu svu. 

Bez Božanstva Tvojega, 

Čovjek je bez ičega, 

Tone sav u crnom zlu. 

Nečiste nais umivaj, 

Suha srca zalivaj, 

Viđaj rane ranjenim. 

Mekšaj ćudi kamene, 

Ogrij grudi ledene, 

Ne daj nama putem zlim. 

Svim što vjeru imaju, 

Sto se u Te ufaju, 

Sedam Svojih dara daj 

Daj nam krepost zaslužnu, 

I smrt lijepu, blaženu, 

Daj vjekovit svima raj. Amen 

Aleluja 

NAŠI MOLITVENICI 


i. Kruh nebeski. 

s mnogo molitava i oiesama 


2. Izvor utjehe 

molitvenik s velikim slovima . . 


3. Dječji molitvenik 

s brojnim slikama .... 


4. Nasljeduj Krista 

od Tome Kempenca .... 


5. Mladež pred Bogom 

od Lelotta 


Naručuje se kod 



Hrvatskog književnog društva sv. Ćirila i Metoda 
Zagreb, Trg kralja Tomislava at. 

